News BSDP-12-11-2016 - News BSDP-12-11-2016 uploaded by Beehive Social Democratic Party - Listen
News BSDP-12-11-2016 News BSDP-12-11-2016
Feat. News BSDP-12-11-2016
Producer: News BSDP-12-11-2016
Album: News BSDP-12-11-2016
Added on: Nov 12th, 2016 by Beehive Social Democratic Party Resensie van Preekgeboorte– Christo Lombaard | TEO website of the Faculty of Theology University of Pretoria / TEO Webwerf van die Fakulteit Teologie, U.P.
Resensie van Preekgeboorte– Christo Lombaard
‘n Bespreking van Van Rensburg, FJ (red) 2011 se Preekgeboorte. Van eksegese tot preek. Potchefstroom: Potchefstroomse Teologiese Publikasies. 335 bladsye.
Die 2011-Preekgeboorte is die derde inkarnasie van ‘n handleiding wat doelbewus prakties, doelbewus stapsgewys die preekproses van A tot Z verduidelik. Of eerder: begelei. Waar ervare predikers dalk weer nuut sal dink oor sekere stappe van preekmaak (moontlik die meer teologiese elemente, waarmee Preekgeboorte in aanvang neem), sal teologie-studente die planmatige (dalk selfs oorgeordende) uiteensetting waardevol vind. Hoewel teorieë oor die eksegese, die homiletiek en die kommunikasiekunde nie eksplisiet behandel word nie, is dit duidelik dat die skrywers daarin onderlê is; die aanbieding is egter geheel prakties, met heelwat voorbeelde en kort werkopdragte.
Die verskillende afdelings van die boek is deur ‘n paneel van ses skrywers, dikwels ‘n paar saam per afdeling, behartig. Hoewel twee van die skrywers nie lidmate van die Gereformeerde Kerke is nie, is die gees wat die boek as geheel adem ‘Potchefstrooms’. In dié sin: nooit onkrities nie, is die aanbieding ook nie werklik krities nie; ‘n behoudende tipe middeweg word meermale gevind tussen twee retoriese-opstelde alternatiewe. Die eksegetiese weg wat gevolg word, is oorwegend taalmatig: grammatika en retoriese struktuur staan voorop, met die historiese wat in ‘n sekere sin betrek word, naamlik deur ‘n (moeilik-volhoubare) onderskeid tussen ‘n sosiaalwetenskaplike en ‘n sosiohistoriese metodiek. So ‘n benadering sou vir min buite die Gereformeerde Kerke aantreklik wees; nogtans is hierdie ‘n legitieme siening binne die beskikbare panorama van Bybel-analises. Dit is egter op verskeie maniere wetenskaplik onvolhoubaar om dit voor te stel dat die Ou-Testamentiese teks vir 3 000 jaar met die hand oorgeskryf is, voor dit in die 15de eeu gedruk is.
Ander kenmerke van die boek is dat dit daarop uit is om die kerk te dien; om predikers toe te rus; om die Bybel vir vandag te ontluit; om teologiese fundering en homiletiese praktyk sinvol te verbind; om dus kontekstuele en relevante maar steeds Bybelgefundeerde prediking tot diens te staan. Dié goeie bedoelinge met Preekgeboorte blyk duidelik. Die taal is keurig, met ‘n tipe beleefdheid wat in hierdie resensie, met enkele uitsonderinge na, nagevolg word. Die beplanning, deeglik. Heelwat Afrikaanse bronne wat nie gereeld in die akademiese literatuur na vore kom nie, word opgeneem. Lesenswaardig is die boek beslis; insiggewend, ook, vir onervare predikers. ‘n Aanwins binne die Afrikaanse teologiese dienspublikasiebedryf.